Document ID: 31999R0046

Ir-Regolament tal-Kummissjoni (KEE) Nru 46/1999
tat-28 ta' Jannar 1999
li jemenda r-Regolament (KEE) Nru 2454/93 li jippreskrivi disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità
IL-KUMMISSJONI TAL-KOMUNITÀJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Tal-Komunità [1], kif l-aħħar emendat bir-Regolament (KE) Nru 82/97 tal-Parlament Ewropew u tal-Kunsill [2], u b'mod partikolari l-Artikolu 249 tiegħu,
Billi, skond il-konklużjonijiet tal-Kunsill Ewropew f'Essen tad-9 u l-10 ta' Diċembru 1994, il-Komunità ħadet miżuri biex tgħaqqad ir-regoli preferenzali ta' l-oriġini sabiex tiffaċilita n-negożju; billi, taħt dawk il-miżuri, lista waħda ta' ħidma u pproċessar, akkumpanjata min-noti ta' introduzzjoni, għandha tkun bil-mod il-mod sostitiwita għall-listi ta' ħidma u pproċessar u n-noti korrispondenti ta' introduzzjoni tagħhom li huma bħalissa annessi mal-Protokolli dwar ir-regoli ta' l-oriġini previsti għal kull wieħed mill-ftehim preferenzali ffirmati mill-Komunità; billi, għalhekk, huwa essenzali li dik il-lista waħda, akkumpanjata min-noti ta' introduzzjoni tagħha, għandha tiġi wżata wkoll għas-sistema ġeneralizzata ta' preferenzi kif stabbilit fir-Regolament tal-Kummissjoni (KEE) Nru 2454/93 [3], kif l-aħħar emendat bir-Regolament (KE) Nru 1677/98 [4];
Billi hu neċessarju li jiġi assigurat li t-tifsira ta' persuni li jiġu min xulxin, fl-Artikolu 143 tar-Regolament (KE) Nru 2454/93 tħaddan id-disposizzjonijiet kollha tar-Regolament (KEE) Nru 2913/92 li jirreferu għal dawk il-kliem;
Billi jmiss lill-awtorità doganali li tieħu d-deċiżjonijiet fi ħdan it-tifsira ta' l-Artikolu 877(1)(b) tar-Regolament (KE) Nru 2454/93 li tiddeċiedi dwar applikazzjoni għall-ħlas lura jew remissjoni; billi l-Artikolu 890 ta' dak ir-Regolament għandu jiġi mqiegħed fi kliem ieħor biex dan ikun ċar;
Billi l-miżuri previsti f'dan ir-Regolament huma skond l-opinjoni tal-Kumitat dwar il-Kodiċi Doganali,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2454/93 hu b'dan emendat kif ġej:
1. Is-subparagrafu li ġej hu mdaħħal wara t-tieni subparagrafu ta' l-Artikolu 67(4):
"Id-disposizzjonijiet ta' l-ewwel subparagrafu ma għandhomx japplikaw għall-prodotti li jaqgħu taħt il-Kapitoli 1 sa 24 tas-Sistema Armonizzata.";
2. L-Artikolu 69 hu sostitwit b'dan li ġej:
"Artikolu 69
Għall-ghanjiet ta' l-Artikolu 67, il-prodotti li mhumiex miksuba fis-sħiħ f'pajjiż benefiċjarju jew fil-Komunità huma kkunsidrati li huma maħduma jew ipproċessati biżżejjed meta jiġu osservati l-kondizzjonijiet elenkati fil-lista fl-Anness 15.
Dawn il-kondizzjonijiet juru, għall-prodotti kollha koperti minn din is-Sezzjoni, il-ħidma jew l-ipprocessar li ghandhom jitwettqu fuq materjali mhux oriġinanti wżati fil-manifattura u japplikaw biss fejn għandhom x'jaqsmu ma' dawn il-materjali.
Jekk prodott li kiseb grad oriġinanti permezz tat-twettiq tal-kondizzjonijiet elenkati fil-lista hu wżat fil-manifattura ta' prodott ieħor, il-kondizzjonijiet applikabbli għall-prodott li fih hu inkorporat ma japplikawx għalih, u ma jittieħed ebda qies tal-materjali mhux oriġinanti li setgħu ntużaw fil-manifattura tiegħu";
3. fil-parti ta' l-introduzzjoni ta' l-Artikolu 70, "l-Artikolu 69(1)" jiġi sostitwit bl-"L-Artikolu 69";
4. l-Artikolu 70a li ġej hu miżjud:
"Artikolu 70a
1. L-unità ta' kwalifika għall-applikazzjoni tad-disposizzjonijiet ta' din is-Sezzjoni għandha tkun il-prodott partikolari li hu kkunsidrat bħala l-unità bażika fid-determinazzjoni tal-klassifikazzjoni bl-użu tan-nomenklatura tas-Sistema Armonizzata.
Meta prodott kompost minn grupp jew assemblaġġ ta' l-artikoli hu kklassifikat taħt it-termini tas-Sistema Armonizzata f'intestatura waħda, is-sħiħ jikkostitwixxi l-unità ta' kwalifika.
Meta kunsinna tikkonsisti f'numru ta' prodotti identiċi kklassifikati taħt l-istess intestatura tas-Sistema Armonizzata, kull prodott għandu jittieħed b'mod individwali fl-applikazzjoni tad-disposizzjonijiet ta' din is-Sezzjoni.
2. Meta, taht ir-Regola Ġenerali 5 tas-Sistema Armonizzata, l-ippakkjar hu inkluż mal-prodott għall-għanjiet tal-klassifikazzjoni, għandu jiġi inkluż għall-għanjiet tad-determinazzjoni ta' l-oriġini.";
5. L-Artikolu 71(1) hu sostitwit b'dan li ġej:
"1. B'deroga mid-disposizzjonijiet ta' l-Artikolu 69, materjali mhux oriġinanti jistgħu jintużaw fil-manifattura ta' prodott partikolari, kemm-il darba l-valur totali tagħhom ma jaqbiżx il-5 % tal-prezz tal-prodott barra l-fabbrika.
Fejn, fil-lista, jingħataw preċentwali waħda jew aktar għall-valur massimu ta' materjali mhux oriġinanti, dawk il-perċentwali ma jistgħux jiġu maqbuża permezz ta' l-applikazzjoni ta' l-ewwel subparagrafu,";
6. l-Artikolu 72(3)(a) hu sostitwit b'dan li ġej:
"(a) l-Assoċjazzjoni tan-Nazzjonijiet Ażjatiċi tax-Xlokk (ASEAN - Association of South-East Asian Nations) (il-Brunei Darussalam, l-Indonesja, il-Laos, il-Malasja, il-Filippini, Singapore, it-Tajlandja, il-Vjetnam);"
7. fl-Artikolu 102(1), "ta' l-Anness 14" hu sostitwit b'"tal-Parti B ta' l-Anness 14";
8. il-klawżola ta' introduzzjoni ta' l-Artikolu 143(1) hi sostitwita b'dan li ġej:
"Għall-għanjiet tat-Titolu II, Kapitolu 3 tal-Kodiċi u ta' dan it-Titolu, persuni jitqiesu li jiġu minn xulxin biss jekk:";
9. it-tieni paragrafu ta' l-Artikolu 890 hu sostitwit b'dan li ġej:
"Il-ħlas lura jew ir-remissjoni għandhom isiru mal-preżentazzjoni ta' l-oġġetti. Fejn l-oġġetti ma jistgħux ikunu ppreżentati lill-uffiċċju doganali li jimplimenta, l-awtorità doganali li tieħu d-deċiżjonijiet għandha taghti l-ħlas lura jew ir remissjoni biss fejn għandha informazzjoni li turi b'mod ċert li ċ-ċertifikat jew id-dokument prodott wara r-rilaxx japplika għall-oġġetti msemmija,";
10. l-Anness 14 hu emendat skond l-Anness I ta' dan ir-Regolament;
11. l-Anness 15 hu sostitwit bit-test ta' l-Anness II ta' dan ir-Regolament.
Artikolu 2
Dan ir-Regolament għandu jibda' jseħħ fis-seba' ġurnata wara l-pubblikazzjoni tiegħu fil-Ġurnal Uffiċjali tal-Komunitàjiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta' Jannar 1999.

Labels: 3
1
11